ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

KCE ปันผล 15 สตางค์
คณะกรรมการบริษัท เคซีอี อีเลคโทรนิคส์ (KCE) อนุมัติจ่ายเงินปันผลประจำปี 2552 ให้แก่ผู้ถือหุ้น ในอัตราหุ้นละ 0.15 บาทกำหนดรายชื่อผู้ถือหุ้นที่มีสิทธิได้รับเงินปันผลในวันที่ 31 มี.ค. 2553 โดยปิดสมุดทะเบียนพักการโอนหุ้นในวันที่ 1 เม.ย. นี้ 
CPF ขอย้ายหมวดหุ้นพ้นธุรกิจเกษตร
บริษัท เจริญโภคภัณฑ์อาหาร (CPF) แจ้งตลาดหลักทรัพย์ขอย้ายหมวดธุรกิจจาก “ธุรกิจการเกษตร” เป็น “อาหารและเครื่องดื่ม” เพื่อให้สะท้อนโครงสร้างรายได้และสอดคล้องกับวิสัยทัศน์และนโยบายในการที่จะสร้างแบรนด์ผลิตภัณฑ์ให้เป็นที่ยอมรับของผู้บริโภคเกี่ยวกับผลิตภัณฑ์อาหารเพื่อการมุ่งไปสู่การเป็น “ครัวของโลก” ต่อไป 
ทั้งนี้ เนื่องจากแนวโน้มของรายได้จากธุรกิจอาหารพร้อมรับประทาน อาหารแปรรูป และผลิตภัณฑ์จากฟาร์ม มีรายได้เพิ่มขึ้นอย่างต่อเนื่องจาก 79,084 ล้านบาท หรือ 59% ของยอดขายรวมในปี 2550 เป็น 98,067 ล้านบาท หรือ 60% ของยอดขายรวมในปี 2552
UKEM ดันลูกเข้าตลาดเอ็มเอไอ
คณะกรรมการของบริษัท ยูเนี่ยน ปิโตรเคมีคอล (UKEM) อนุมัติการแปรสภาพบริษัท ยูเนี่ยน อินทราโก้ ซึ่งเป็นบริษัทย่อย จากบริษัทจำกัด เป็นบริษัทมหาชน และให้นำหุ้นของบริษัทย่อยเข้าจดทะเบียนในตลาดหลักทรัพย์ เอ็ม เอ ไอ โดยให้เปลี่ยนแปลงมูลค่าที่ตราไว้ของบริษัทย่อย จากมูลค่าที่ตราไว้หุ้นละ 1,000 บาท เป็นมูลค่าที่ตราไว้หุ้นละ 1.00 บาท และให้เพิ่มทุนจาก 78 ล้านบาทเป็น 130 ล้านบาท โดยออกหุ้นสามัญเพิ่มทุนจำนวน 52 ล้านหุ้น มูลค่าที่ตราไว้หุ้นละ 1.00 บาท เพื่อเสนอขายให้แก่ประชาชนและบุคคลทั่วไป ซึ่งจำนวนหุ้นที่เสนอขายยึดเป็น 40% ของทุนจดทะเบียนทั้งหมด